Man i ko long kalapus-Luganville
Polis i arestem wan man long wik ia folem alekesen se hemi katem woman blong hem long wan smol knife long foret blong Asco Motors long Luganville.
Polis long Santo i konfemem long VBTC Nius tete aftanun se man ia i stap long kalapus naoia mo wet blong pas long court taem investikesen i en.
VBTC Nius i luk long social media fulap komen long insiden ia.
“Mifala i askem ol jif blong toktok gud wetem ol pipol blong olgeta blong oli stap kwaet mo letem mifala i wok,” Polis long Santo i talem.
Ol klos famili i talem se tufala i rao from wan famili mata mekem se insiden ia i hapen.
Ol famili i talem se man ia i blong Motalava aelan long vilij blong Qeremagde. Mo age blong hem i stap long foties.
Oli talem se woman ia i stap long hospital naoia folem kil long bodi blong hem.
Northern Provincial hospital i talem se bae oli apdeit tumoro.
Insiden ia i hapen long Tuesday wik ia.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn cat_Latn zsm_Latn